CELEX: 22021D0020
Language: bg
Date: 2020-12-22 00:00:00
Title: Решение № 3/2020 на Комитета на посланиците АКТБ—ЕС от 22 декември 2020 година за удължаване на мандата на членовете на Изпълнителния съвет на Техническия център за аграрно и селско сътрудничество (ЦРЗ) [2021/20]

12.1.2021   
               
               
                  BG
               
               
                  Официален вестник на Европейския съюз
               
               
                  L 10/8
               
            
         РЕШЕНИЕ № 3/2020 НА КОМИТЕТА НА ПОСЛАНИЦИТЕ АКТБ—ЕС
         от 22 декември 2020 година
         за удължаване на мандата на членовете на Изпълнителния съвет на Техническия център за аграрно и селско сътрудничество (ЦРЗ) [2021/20]
         КОМИТЕТЪТ НА ПОСЛАНИЦИТЕ АКТБ—ЕС,
         като взе предвид Споразумението за партньорство между членовете на Групата страни от Африка, Карибите и Тихоокеанския басейн, от една страна, и Европейската общност и нейните държави членки, от друга страна (1), и по-специално член 2, параграф 5 от приложение III към него,
         като взе предвид Решение № 5/2013 на Комитета на посланиците АКТБ—ЕС от 7 ноември 2013 г. относно устава на Техническия център за аграрно и селско сътрудничество (ЦРЗ) (2), и по-специално член 5, параграф 4 от приложението към него;
         като има предвид, че:
         
                     (1)
                  
                  
                     Съгласно член 5, параграф 4 от устава на ЦРЗ членовете на Изпълнителния съвет на Техническия център за аграрно и селско сътрудничество се назначават от Комитета на посланиците АКТБ—ЕС в съответствие с установените от него процедури за период до пет години, като подлежат на междинна оценка.
                  
               
                     (2)
                  
                  
                     Срокът на Споразумението за партньорство АКТБ—ЕС трябваше в съответствие с член 95, параграф 1 от него да изтече на 29 февруари 2020 г.
                  
               
                     (3)
                  
                  
                     В съответствие с Решение № 3/2019 на Комитета на посланиците АКТБ—ЕС от 17 декември 2019 г. за приемане на преходни мерки съгласно член 95, параграф 4 от Споразумението за партньорство АКТБ—ЕС (3), прилагането на разпоредбите на Споразумението за партньорство АКТБ—ЕС бе удължено до 31 декември 2020 г., до влизането в сила на новото споразумение или до временното прилагане между Съюза и държавите от АКТБ на новото споразумение, в зависимост от това кое от тях настъпи по-рано.
                  
               
                     (4)
                  
                  
                     В съответствие с Решение № 1/2020 на Комитета на посланиците АКТБ—ЕС от 24 февруари 2020 г. за назначаване на членовете на управителния съвет и на директора на Техническия център за сътрудничество в областта на селското стопанство и развитието на селските райони (CTA) (4) мандатът на членовете на Изпълнителния съвет изтича на 31 декември 2020 г.
                  
               
                     (5)
                  
                  
                     В съответствие с Решение № 2/2020 от 4 декември 2020 г. на Комитета на посланиците АКТБ—ЕС за изменение на Решение № 3/2019 на Комитета на посланиците АКТБ—ЕС за приемането на преходни мерки в съответствие с член 95, параграф 4 от Споразумението за партньорство АКТБ—ЕС (5), прилагането на разпоредбите на Споразумението за партньорство АКТБ—ЕС бе удължено до 30 ноември 2021 г., до влизането в сила на новото споразумение или до временното прилагане между Съюза и държавите от АКТБ на новото споразумение, в зависимост от това кое от тях настъпи по-рано.
                  
               
                     (6)
                  
                  
                     Мандатът на членовете на Изпълнителния съвет на ЦРЗ следва да бъде удължен,
                  
               РЕШИ:
         
            Член 1
            Без да се засягат последващите решения, които Комитетът на посланиците АКТБ—ЕС би могъл да приеме в рамките на правомощията си, мандатът на следните лица като членове на Изпълнителния съвет на Техническия център за аграрно и селско сътрудничество се удължава до 30 ноември 2021 г.:
            
                        —
                     
                     
                        Проф. Augusto Manuel CORREIA,
                     
                  
                        —
                     
                     
                        Г-н David HUNTER,
                     
                  
                        —
                     
                     
                        Г-жа Helena JOHANSSON,
                     
                  
                        —
                     
                     
                        Г-н Abel KPAWILINA-NAMKOISSE,
                     
                  
                        —
                     
                     
                        Д-р Boitshoko NTSHABELE, и
                     
                  
                        —
                     
                     
                        Г-жа Frederike PRAASTERINK.
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 22 декември 2020 година.
            
               
                  За Комитета на посланиците АКТБ—ЕС
               
               
                  Председател
               
               Michael CLAUSS
            
         
         
            (1)  ОВ L 317, 15.12.2000 г., стр. 3.
         
            (2)  ОВ L 309, 19.11.2013 г., стр. 50.
         
            (3)  ОВ L 1, 3.1.2020 г., стр. 3.
         
            (4)  OВ L 72, 9.3.2020 г., стр. 26.
         
            (5)  OВ L 420, 14.12.2020 г., стр. 32.